
KONSULTACIJA SU RINKOS DALYVIAIS
[bookmark: _Hlk525638108]DĖL MEDICININIŲ DUJŲ VIEŠOJO PIRKIMO 
Viešoji įstaiga CPO LT (toliau – CPO LT) 2026 m. sausio - vasario mėnesį numato skelbti atvirą (tarptautinį) konkursą „Medicininės dujos“.
Siekdami kokybiškai pasirengti pirkimui, kviečiame galimus rinkos dalyvius į rinkos konsultaciją. Rinkos konsultacija bus vykdoma vadovaujantis LR Viešųjų pirkimų įstatymo 27 straipsnio nuostatomis.
[bookmark: _Hlk93582290]Rinkos konsultacija bus vykdoma Centrinės viešųjų pirkimų informacinės sistemos priemonėmis (CVP IS) - kviečiame pateikti raštu atsakymus iki termino, nurodyto CVP IS
Rinkos dalyviai kviečiami pateikti siūlymus/pastebėjimus/rekomendacijas ir atsakymus į pateiktus klausimus. Informaciją prašome pateikti CVP IS priemonėmis.
Tiekėjo pateikti atsakymai nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui.
Rinkos konsultacija skelbiama iki pirkimo pradžios. Rinkos konsultacijos paskirtis – pasirengti pirkimui (-ams) ir iki pirkimo (-ų) pradžios informuoti rinkos dalyvius bei kitus suinteresuotus asmenis apie ketinamą ateityje vykdyti pirkimą ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastebėjimus. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties. Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus skelbiami ateityje, ar jų rezultatams. Vadovaujantis LR Viešųjų pirkimų įstatymo 27 str. 3 ir 4 d., rinkos konsultacijos dalyviai, nepažeidžiant visų pirkime dalyvaujančių teisių ir konkurencijos, nepraranda teisės dalyvauti pirkimuose.
Rinkos konsultacijos metu, remiantis galimų rinkos dalyvių turimomis žiniomis, ir/arba patirtimi dalyvaujant panašių priekių pirkimuose, numatoma išsiaiškinti su pirkimo specifika ir pirkimo sutartimi susijusius klausimus.
Tiekėjai ir suinteresuotos perkančiosios organizacijos kviečiami pateikti atsakymus į žemiau pateiktus klausimus, savo siūlymus ir rekomendacijas. Informaciją prašome pateikti pasinaudojant CVP IS priemonėmis: atsiųsti laisvos formos pranešimą atsakant į žemiau pateiktus klausimus (žr. 5. KLAUSIMAI, 3 psl.) ir, jei reikalinga, pridedant kitus dokumentus.



Medicininės dujos
1. PIRKIMO OBJEKTAS
1.1. Medicininės dujos reikalingos VšĮ Respublikinės Šiaulių ligoninės (toliau - ligoninė) poreikių tenkinimui. Pirkimo objekto pagrindinis BVPŽ kodas – 24111500-0 Medicininės dujos (Prekės). 
Pirkimo objektas skaidomas į 6 (šešias) pirkimo dalis. Pirkimo objekto aprašymas pateiktas pridėtoje „Pasiūlymo formoje“.
1.2. Ligoninė perka Prekes pagal poreikį Tiekėjo nurodytais įkainiais. Ligoninė neįsipareigoja išpirkti nurodyto Prekių kiekio ar bet kokios jo dalies. Ligoninė numato galimybę įsigyti prekių sąraše nenurodytų, tačiau su pirkimo objektu susijusių prekių, neviršijant 10 proc. pradinės sutarties vertės.
1.3 Prekės užsakomos dalimis pagal Pirkėjo poreikį per 12 mėnesių laikotarpį ir turi būti pristatytos ne vėliau kaip per 48 val. nuo užsakymo pateikimo. Prekių teikimo laikotarpis abipusiu Šalių sutarimu gali būti pratęsiamas ne ilgesniam kaip 6 (šešių) mėnesių laikotarpiui, jeigu ligoninė neišpirko Prekių pagal Sutartį ir nėra išnaudota Sutarties kaina.
2. KAINODARA
2.1. Sutarčiai taikomas kainos apskaičiavimo būdas - fiksuoto įkainio kainodara. 
3. „ŽALIEJI“ REIKALAVIMAI.
3.1. Aplinkos apsaugos kriterijai Prekėms nustatomi vadovaujantis aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu 2011 m. birželio 28 d. Lietuvos Respublikos aplinkos ministro įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (4.4.4 p. savarankiškai nustatomi aplinkos apsaugos kriterijai):
3.1.1 Kriterijus kaip sutarties vykdymo sąlyga. -Tiekėjas privalo Prekes atvežti Pirkėjui ne kelių eismo piko valandomis, pirmadieniais – penktadieniais nuo 9:30 iki 14:30 val. ir trumpiausiais galimais maršrutais. Už Prekių priėmimą atsakingas Pirkėjo atstovas, nurodytas šios Specialiųjų sąlygų 2.1 punkte, priimdamas Prekes fiziškai įsitikina, ar Tiekėjas Prekes pristatė ne kelių eismo piko valandomis. Pirkėjas turi teisę Sutarties vykdymo metu pareikalauti trumpiausio galimo maršruto pasirinkimą įrodančių dokumentų.
4. PASIŪLYMŲ VERTINIMO KRITERIJAI.
4.1. CPO LT šiame pirkime pasiūlymus vertins pagal mažiausios kainos kriterijų.
5. KLAUSIMAI 
5.1. Ar „Pasiūlymo formos“ pirkimo objekto aprašyme išdėstyti reikalavimai yra aiškūs?
5.2. Ar turite pastabų, klausimų techninės specifikacijos projektui?
5.3. Kokias sąlygas papildomai siūlytumėte įtraukti į techninę specifikaciją arba kurių reikėtų atsisakyti?
5.4. Ar pateiktoje techninėje specifikacijoje yra perteklinių reikalavimų, kurie nepadeda pasiekti techninėje specifikacijoje nustatyto rezultato bei nepagrįstai brangina pasiūlymo kainą?
5.5. Ar galite pasiūlyti prekę pagal techninės specifikacijos reikalavimus pilna apimtimi?
5.6. Ar nurodytas Prekių pristatymo terminas (48 val.) yra pakankamas?
5.7. Kokios, Jūsų nuomone, svarbios aplinkybės darančios įtaką sutarties vykdymui turėtų būti įvertintos vykdant šį pirkimą?
5.8. Kokios esminės ir svarbiausios sutarties sąlygos Jums būtų aktualios, kad norėtumėte ir galėtumėte dalyvauti šiame pirkime?
5.9. Ar CPO LT siūlomi žalieji reikalavimai yra priimtini ir įgyvendinami?
5.10. Kokius atitikties nustatytam žaliajam reikalavimui įrodymus galėtumėte pateikti Jūs?

Bus peržiūrimos ir vertinamos CVP IS priemonėmis gautos pastabos, klausimai bei pasiūlymai. Teikiant pastabas, klausimus bei pasiūlymus, prašome aiškiai nurodyti, kuri informacija yra konfidenciali, nes užtikriname, kad rinkos dalyvio identifikaciniai duomenys bei konsultacijos metu pateikta informacija / duomenys, kurie nurodyti kaip konfidencialūs, nebus viešinami, skelbiami ar atskleidžiami tretiesiems asmenims. Jūsų pateiktos pastabos, klausimai bei pasiūlymai bus naudojami tik rinkos tyrimo tikslais, siekiant tinkamai pasirengti būsimam pirkimui.

